CELEX: C2007/235/57
Language: mt
Date: 2007-10-06 00:00:00
Title: Kawża F-79/07: Rikors ippreżentat fil- 31 ta' Lulju 2007 — Braun-Neumann vs Il-Parlament

6.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 235/31
            
         Rikors ippreżentat fil-31 ta' Lulju 2007 — Braun-Neumann vs Il-Parlament
   (Kawża F-79/07)
   (2007/C 235/57)
   Lingwa tal-kawża: il-Ġermaniż
   Partijiet
   
      Rikorrent: Kurt-Wolfgang Braun-Neumann (Merzig, il-Ġermanja) (rappreżentant: P. Ames, avukat)
   
      Konvenut: Il-Parlament Ewropew
   Talbiet tar-rikorrent
   
               —
            
            
               tikkundanna lill-konvenut iħallas, retroattivament għall-1 ta' Awwissu 2004, in-nofs l-ieħor tal-pensjoni tas-superstiti wara l-mewt ta' martu Gisela Mandt, née Neumann, li seħħet fil-25 ta' Lulju 2004, fl-ammont ta' EUR 1 670,841 fix-xahar bl-interessi skond ir-rata applikata mill-Bank Ċentrali Ewropew għall-faċilità tas-self marġinali miżjuda bi 3 %;
            
         
               —
            
            
               tikkundanna lill-konvenut ibati l-ispejjeż.
            
         Motivi u argumenti prinċipali
   Il-Parlament Ewopew ħallas lir-rikorrent 50 % tal-pensjoni tas-superstiti, fil-kwalità tiegħu ta' armel tas-Sinjura Gisela Mandt, née Neumann. Ir-rikorrent jitlob li jitħallas il-pensjoni sħiħa.
   Ir-rikors huwa dirett kontra d-deċiżjoni tal-Parlament Ewropew li tirrikonoxxi t-tieni żwieġ tal-mejta, minkejja li s-sentenza ta' divorzju tat-tribunal de pemière instance de Namur tas-6 ta' Settembru 1995, relattiva għall-ewwel żwieġ, ma ġietx rikonoxxuta mill-Bayerisches Oberstes Landesgericht fid-digriet tiegħu tal-11 ta' Ottubru 1999. Ir-rikorrent għaldaqstant isostni li huwa l-uniku “superstiti mill-konjuġi”, peress li t-tieni żwieġ tal-mejta, mas-Sur Wolfgang Mandt, ma kienx legalment validu.